JUMAL KÕNELEB
Tere!
Kas teadsid, et Piibel ütleb,
et meid on asetatud uude kuningriiki?
Piibel räägib, et meid on kistud välja pimeduse meelevallast
ja asetanud Jumala armsa Poja kuningriiki.
Oleme seega uue riigi kodanikud.
Kuidas saame siis võtta vastu kõik selle hea, mida Piibel lubab?
Kuidas võtta kõik imelised Jumala riigi lubadused oma ellu?
Kuidas Jumala riik võiks tulla meis esile nii,
et võiksime seda tõesti näha ja tunda?
Jumala riik on nüüd siin.
Jeesus ütles, et minu riik on nüüd siin
ja Jumala riik on nüüd seespidi teie sees.
Jumala riigi all mõtleb Issand kõike seda, mis on Temas.
Kõik see, mida Ta omab ja oskab.
Kogu jumalik reaalsus, Jumala riik.
Jumaliku reaalsuse juurde kuuluvad põhilised asjad.
Jumala rahu, mis on ülem kui kogu mõistmine.
Kui meil vähemalt seegi oleks!
Kes meist ei vajaks rohkem rahu?
Vajame kindlasti kõik Jumala rahu.
Samuti ka taevalikku, jumalikku rõõmu.
Lisaks armastust.
Igaüks meist vajab igapäevaselt armastust.
Juba igapäevases inimestega suhtlemises
vajame tõesti rohkem armastust.
Samuti jõudu.
Ülestõusmise väge, millest ka Jeesus räägib.
Seda sama väge, mis äratas Jeesuse surnuist.
See on nüüd meie sees.
See jõud võib elavaks teha ka meie surelikud ihud.
Imelised asjad!
Nagu ka Tema tervendamine ja hoolitsus.
Kõik Jumala riigi asjad.
Mõtleme sageli, et Jumala riik on miski, mis kord taastatakse,
kui Jeesus tuleb uuesti maale ning loob siin uue riigi.
Tuhandeaastase rahuriigi.
Kui Jeesus räägib Piiblis oma kuningriigist, siis tegelikult
räägib Ta sellest riigist, mis saab omal ajal tulema,
aga kui Temalt küsitakse, kus see riik on, siis Ta ise ütleb,
et see on juba igaühe sees, kes Temasse usuvad.
Kui Jeesus tuli maa peale, siis Ta ütles, et parandage meelt
ja uskuge evangeeliumisse, sest Jumala riik on nüüd siin.
Kuidas me siis saaksime
selle imelise õnnistuse, rahu ja rõõmu enda ellu?
Kuidas tõesti?
Alustame päästmisest.
Kuidas võetakse pääste oma ellu vastu?
Piibel ütleb selgelt Psalm 49:8: "Ükski ei või venna eest anda luna
ega tema eest maksta Jumalale lunastushinda,
sest nende hinge luna on liiga kallis ja peab jääma igavesti tasumata
selleks, et keegi ei jääks elama lõppemata ega näekski hauda."
Piibel ütleb seega, et me ei saa osta seda päästet.
Me ei saa oma tegudega ega mingi varandusega
lepitada omi patte, ega ammugi mitte teiste patte.
Kuidas me siis saame seda?
Mis on see Jumala riiki valuuta, mille abil saame asju?
Võiks ju rääkida justkui Jumala riigi valuutast.
Piibel ütleb selgelt Pauluse 2. kirjas korintlastele 5:19:
"kuna see oli Jumal, kes Kristuses lepitas
maailma enesega ega arvestanud neile
nende üleastumisi ning on pannud meisse lepitussõna."
"Teades, et teid pole lunastatud kaduvate asjadega, hõbeda
või kullaga teie tühisest esiisadelt päritud eluviisist,
vaid Kristuse kui laitmatu ja puhta Talle kalli verega." (1. Pt. 1:19)
Nii et juba päästest rääkides öeldakse Piiblis, et meid pole
kulla ega vääriskivide eest lunastatud või päästetud.
Lunastust või päästet ei saa me kuidagi osta.
Hind on juba makstud Kristuse kalli verega.
Kuidas saaksin selle oma ellu?
Lihtsalt nii.
Efesose 2:8: "Sest teie olete armu läbi päästetud usu kaudu -
ja see ei ole teist enestest, vaid see on and Jumalalt"
Pauluse kirjas galaatlastele 3:26:
"Nüüd te olete kõik usu kaudu Jumala lapsed Kristuses Jeesuses."
Piibel kuulutab, et usu kaudu me pääseme.
Lihtsalt uskudes sellesse, mida Jeesus on teinud.
Usk ongi see Taeva riigi valuuta.
Seepärast Jeesus ütlebki, et Taeva riik kuulub laste sarnastele.
Neile, kes lihtsalt usuvad.
See on kink, mille võime usus vastu võtta.
Kuid pääste - kõige tähtsam - tuleb meile usu kaudu,
siis samamoodi, usu kaudu, tuleb meile ka kõik muu.
Võiksime võrrelda midagi Jumala riigi ja Jumala riigi asjadega.
Jumala maailma ja Tema headuse,
armastuse, väe, kirkuse ja suursugususega.
See on nagu imeline muinasjutumaa.
Piibel ütleb, et Temas ei ole mingit pimedust.
Ta on valguste Isa ja Temas pole mingit pimedust.
See on imeline koht. Koht, kus on Jumal.
Jumalik elu ja kõik Temast lähtuv on imeline.
See on kaunis, täiuslik ja väeline muinasmaa.
Ometi see pole mingi muinasjutt. - See tõesti ei ole ilmselt seda.
Võime ette kujutada muinasmaad.
Kas keegi teist on näinud Narnia filmi
või lugenud toredaid C. S. Lewise raamatuid?
Mina armastan selliseid jutte.
See lugu algab sellega,
et lapsed tulevad ühe sugulase või tädi juurde maale suvitama.
Sellel sugulasel on vana, kuid mitte lagunev logu,
aga väga põnev ning suur maja.
Seal on palju erinevaid tube.
Lapsed hakkavad seiklema ja uurima, mis seal majas leidub.
Nad teevad tubades, pööningul ja keldris uurimisretki.
Ühes magamistoas leiavad nad kapi.
Kui nad minu mälu järgi
peidavad ennast sinna riidekappi, siis leiavad nad kapist salaukse.
Kui lapsed salaukse avavad, satuvad nad imelisele muinasmaale.
Maa nimi on Narnia.
Narnias on kõik eriline.
Ojad vulisevad ja linnud vidistavad rõõmsalt.
Seal on imeline rahu.
Seal kogevad nad ka erinevaid seiklusi.
Kui räägime Taeva riigist, siis sellised fantaasiamängud
võivad aidata meil mõista Jumala headust.
Viimati rääkisime, et meile on antud tunda Jumala riigi saladusi.
Millised on need saladused Jumala riigi kohta?
Kuidas see võiks sündida meie elus?
Kuidas võiks Issand see Taeva riik -
Jumala riik ja selle reaalsus tulla igapäevaselt minu ellu?
Kuidas see hakkab välja paistma minu elus ja argipäevas?
Ma tahan sellele vastust saada!
Kuidas avaneb see salapärane uks?
Kui räägime Taeva riigist ja lugesime seda kirjakohta,
et Taeva riik on seespidi meie sees,
siis mõistame, et meie süda on see uks.
Minu sisemuses, siin, minu vaimus,
minu uuestisündinud vaimus, sisemises Joys.
Sisemine inimene on ühenduses Jumalaga.
Minu süda, minu vaim, mitte verd pumpav lihas.
Vaim, mis elab igavesti.
See on justkui see uks.
See on uks, mille kaudu pääsen Jumalaga kohtuma.
Selle kaudu pääsen maitsma Taeva riigi imelisi asju:
rahu, armastust, rõõmu, jõudu ja Tema saladusi.
Mis avab mu südameukse nii,
et see imeline jumalik tõelisus pääseb voolama minu ellu?
Nagu Jan ütles, siis on olemas üks võti.
Olemas on üks asi, mis avab selle südameukse.
Päästest, tervenemisest ja kõikidest tõotustest alates
on ikka üks ja sama asi, mis avab mu südameukse
vastu võtma seda Jumala elu minu ellu.
Minu südameukse avab usk.
Ilma usuta on võimatu olla meelepärane Jumalale.
Sest see, kes tuleb Jumala juurde, peab uskuma, et Jumal on olemas
ja et Ta tasub neile, kes Teda otsivad.
Ma pean seega esmalt uskuma.
See ei tule, kui ma enne ei usu.
Jeesus ei pea meile selleks ilmuma.
Võib-olla mõnel juhul siiski ilmub,
aga ka siis sünnib esmalt usk ja siis alles ma võtan Ta vastu.
Väga oluline meeles pidada,
et Jumala riik on samas salapärane ja ka väga lihtne.
See on lapselegi mõistetav.
Jeesus ütleb Luuka evangeeliumis 17:21 otse:
"ega öelda: "Ennäe, siin!" või "Seal!",
sest ennäe, Jumala riik on teie seas!"
Igaüks meist tahaks leida selle Narnia ukse.
Võib-olla, kui hoolega otsin, leian ehk keldrist vana kapi
ja pääsen juba nüüd sinna Jumala riiki.
Peame siiski mõistma, et kuigi omal ajal pääseme
füüsiliselt Jumala riiki ja kui usume Jeesusesse,
siis omal ajal saame peale surma otse sinna
või kui tuleb enne ülesvõtmine, siis saad selle kaudu sinna.
Omal ajal pääseme sinna päris konkreetsel kombel.
Nii kaua, kui elame siin ajas, peame mõistma, et Jumala riik
on ikkagi reaalne ning on sisemiselt meie sees.
Paulus ütleb Roomlastele 14:17:
"Jumala riik ei ole ju söömine ega joomine,
vaid õigus ja rahu ja rõõm Pühas Vaimus."
Paljud, võib-olla ka sina tahaksid põgeneda oma elu eest.
Võib-olla on sul tõesti raske.
Tahaksid kiiresti leida ukse Narnia muinasjutumaale
ja põgeneda kuhugile, kus oleks kerge olla.
Samas on imeline teada, et Jumalriik on alati meiega.
Palve kaudu on meil pääs sinna.
Võime usus astuda Jumala imelisse riiki
ja kogeda rahu kõigi rahutuste keskel.
Kõikide raskete olukordade keskel võime saada rahu, rõõmu ja jõudu.
Seepärast ongi Jumala riik nii suurepärane.
See on alati siin sees, ega kõigu või muutu.
Isegi siis, kui olukorrad muutuvad.
Johannese 7:38 ütleb Jeesus: "Kes usub minusse, nagu ütleb Kiri,
selle ihust (Piibli sõnul) voolavad elava vee jõed."
Meie ihust voolavad elava vee jõed.
Eluveejõgi voolab minu sisemuses.
Jõgi, milles voolab eluvesi.
Psalm 1:3: "Siis ta on otsekui puu.."
Siin räägitakse inimesest, kes armastab Jumala Sõna,
süveneb sellesse, õpib seda ning elab selle järgi.
"Siis ta on otsekui puu, mis on istutatud veeojade äärde,
mis vilja annab omal ajal ja mille lehed ei närtsi."
Võime olla nagu puu, mis on istutatud veeojade äärde,
mis vilja annab omal ajal ja mille lehed ei närtsi;
ja kõik, mis ta teeb, läheb korda."
Tal läheb igati hästi.
Psalmis 23 on kirjutatud:
"Haljale aasale paneb ta mind lebama."
Kõikide väljakutsete, eluraskuste ja kogu maailma segaduste keskel:
"haljale aasale paneb ta mind lebama, hingamisveele saadab ta mind.."
Mõtle, milline tankimiskoht on meil Jumala ligiolus!
Temaga koos olles on meil imeline "Narniamaa",
kus me saame tankida Tema headust, armastust ja rahu.
Taeva riik.
Lohutav teada, et see pole vaid koht,
kuhu me kunagi pääseme nautima igavest puhkust,
vaid kui oleme kannatlikud ja meil jagub usku,
siis usust piisab ja võime elada seal juba nüüd.
Sealt saame jõudu igapäevaeluks juba nüüd.
Võib-olla ohkad mõttes eneses: "Nüüd läheb jälle usku tarvis."
Roomlastele 4:16 ütleb, et see on usust, et see oleks armust.
"Seepärast siis on pärijaks saamine usust,
et see oleks armust."
Seepärast on see usust, et see oleks kõigile avatud.
See pole sundus uskuda.
See on vabadus lihtsalt uskuda.
Sa ei pea midagi sooritama, maksma, olema kuidagi eriline.
Piisab, et lihtsalt usud.
See räägibki sellest, et see on armust.
Võime selle lihtsalt võtta oma ellu vastu.
Kui oleks mõni teine võti, siis me räägiksime ju sellest.
Kuna Piibel ütleb otse, et usu kaudu kõik need asjad
tulevad meie ellu, siis me ka räägime sellest.
Mitte selleks, et see saaks kellelegi vaevaks,
vaid et see oleks äratundmine: "See on ka minu jaoks võimalik!"
Heebrea 11 kuulutab,
mille kaudu sündisid kõik Piibli suurkujud ja imed.
Siin ei öelda nii: "Jumal oma suure väega
tegi veeuputuse või andis Aabrahamile poja.."
Seal ei ole nii öeldud.
Seal kuulutatakse otse, et "usu kaudu".
Alustame näiteks Heebrea 11:4.
"Usus tõi Aabel Jumalale parema ohvri kui Kain."
"Usus võeti ära Eenok."
"Usu läbi Noa ehitas laeva."
"Usus oli Aabraham kuulekas."
"Usus sai isegi Saara väe suguvõsa rajamiseks."
"Usus tuletas Joosep oma elu lõpul
meelde Iisraeli laste lahkumist ja andis käsu oma luude kohta."
"Usus hoidsid Moosese vanemad
pärast ta sündimist teda kolm kuud varjul."
"Usus läbisid nad Punase mere."
"Usus langesid Jeeriko müürid."
Kogu aeg kuulutatakse,
et kõik need asjad toimusid usu kaudu.
Selle tõttu, et need mehed ja naised uskusid Jumalasse,
usaldasid Teda ja said näha Tema imesid.
Usk on seega tähtis.
Selle võtmega pääseme Jumala riiki.
Selle kaudu saame meie eludesse vastu võtta
kõik imelised lubadused.
Vägev, kas pole?
Selle pärast on meil vaja uurida välja, mis on usk.
Me ei saa seda kõrvale heita.
Me lihtsalt peame seda tegema.
Tead, mis on imeline?
Jeesus räägib nii palju usust.
Piibel soovitab meil uskuda, öeldes,
et usu kaudu nad said selle, mis neile tõotatud oli.
Me võime sellest innustuda.
Ta ei ütleks midagi sellist, mida meil oleks võimatu teha.
Ta teab, et me suudame seda.
See ei ole võimatu asi.
Me võime innustuda ja mõelda: "Just nii, halleluuja!"
Markuse evangeeliumis räägitakse mägesid liigutavast usust.
See on minu jaoks võimalik!
Just seetõttu hakkame Janiga uurima,
mis on usk ja püüame mõista selle rolli.
Me ei lükka seda kõrvale, ega ütle:
"See tekitab liialt stressi ja ma ei taha sellest rääkida!
Ei, Issand. Ma tahan, et teeksid kõiki neid asju.
Ma ei taha sellest rääkida!"
Me ei saa niimoodi teha.
Peame haarama härjal sarvist.
"Usk, miks tekitad mulle stressi?"
Ma tahan sellest aru saada!
Jeesus ju ei kavatse mulle stressi tekitada!
Midagi on mu mõtlemises mäda!
Ma pean mõistma, mis see usk on!
Nüüd me Janiga läheme otsekui usukliinikusse,
et uurida ja mõtelda, mis asi see usk on.
Kuidas see toimib? Kust see tuleb?
Mida Jeesus mõtleb, kui Ta sellest kogu aeg räägib?
Kas sobib?
Heebrea 11:32: "Ja mida ma veel ütlen?
Mul puudub aeg jutustada Gideonist..
- ütleb Heebrea kirja kirjutaja -
Baarakist, Simsonist, Jeftast, Taavetist, Saamuelist
ning prohvetitest, kes usu läbi vallutasid kuningriike,
mõistsid kohut, said kätte tõotusi, sulgesid lõvide suud,
kustutasid tule väe, pääsesid pakku mõõgatera eest,
said nõtrusest tugevaks ja vägevaks sõjas,
tõrjusid tagasi võõraste vaenuleere."
Asutasid kristliku kooli ja lasteaia.
Usu kaudu Jumalasse on kõik need imed sündinud.
Usu kaudu Jumalasse alustasime meiegi nullist.
Rajasime kristliku kooli usu varal.
See toimib ja püsib siiani usu varal.
Usu varal tegutseb ka TV7.
Mõtle, mis õnnistuseks on see töö!
Seetõttu on usk võimas asi.
See innustab.
Piibel lubab, et kõik on võimalik sellele, kes usub.
Miks? Sest kõik on võimalik Jumalale.
Kõik on võimalik Jumalale.
Jumal tahab, et edendaksime Tema töökaaslastena Tema riiki.
Jumal vajab ka sind!
Palvetame.
Tänu, Taevaisa, et igaüks meist võib olla ehitamas Sinu riiki!
Mitte enda oma, vaid Sinu riiki.
Tänu, Teavaisa, et Sinu riiki ehitatakse usus.
See on selle maailma eest varjatud Kuningriik.
See on reaalsem, vägevam ja võimsam
kui ükski maa pealne riik.
Ühineme Sinu palvega:
Sinu riik tulgu siia maa peale ja tulgu Sinu riik iga vaataja ellu!
Tänu, et Sa tõstad igaüht nägema usu silmadega,
milline on nende ja meie ühine kutsumus,
et igaüks meist võiks teenida usu kaudu Sinu kuningriiki
ja näha, kuidas Sinu riik murrab esile meie kõigi eludes!
Jeesuse nimel, aamen.
Meist igaüks, võib ehitada Jumala riiki.
Võime kõik olla osalised.
Sa võid täna aidata ehitada üles TV7 tööd ja seda,
mida Jumal teeb selle telekanali kaudu.
See on väga lihtne.
Võid lihtsalt helistada annetustelefoninumbril 900 1777
Kõne maksab Eestis 7 eurot.
Võid kasutada ka kontonumbreid, mida näed hetke pärast ekraanil.
Ole õnnistatud ja osale, sest Jumal vajab meid kõiki!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin